
З А П О В Е Д

№462/06.12.2019 г.

Във връзка с постъпило в Общинска администрация Златоград Заявление с Вх №52–00-771/05.12.2019 г. за категоризиране на заведение за хранене и развлечение – Механа ,,Енчеви странноприемници‘‘, със заявен капацитет от 50 (петдесет) места за сядане, на закрито, намиращ се на ул. „Мир” №7, гр. Златоград, ведно с приложени към него документи от СК ,,Валзах‘‘ ЕООД, ЕИК *****, със седалище и адрес на управление: гр. Златоград, ул. „България” №35, Решение №40/06.12.2019 г. на Общинска експертна комисия по категоризация на туристически обекти (ОЕККТО), назначена с моя Заповед №453/03.12.2019 г., и на основание чл. 44, ал. 2 във връзка с чл. 44, ал. 1, т. 1 и 8 от Закона за местното самоуправление и местната администрация, чл. 12, т. 4 във връзка с чл. 128, т. 2, чл. 130, ал. 1 от Закона за туризма и чл. 19 от Наредбата за изискванията към местата за настаняване и заведенията за хранене и развлечения и за реда за определяне на категория, отказ, понижаване, спиране на действието и прекратяване на категорията

З А П О В Я Д В А М:

I. Откривам процедура по категоризация на туристически обект – заведение за хранене и развлечение:
            1. Вид и наименование: Механа ,,Енчеви странноприемници‘‘;
            2. Адрес: ул. „Мир” №7, гр.Златоград;
            3. Собственост на: Владимир Енчев, ЕГН *****, постоянен адрес: ул. „Странджа” №8, гр. Златоград;
            4. Стопанисван от: СК ,,Валзах‘‘ ЕООД, ЕИК *****, със седалище и адрес на управление: гр. Златоград, ул. „България” №35;

[bookmark: _GoBack]II. Издавам временно удостоверение за открита процедура по категоризация на туристически обект: заведение за хранене и развлечение - Механа ,,Енчеви странноприемници‘‘, със заявен капацитет от 50 (петдесет) места за сядане, на закрито, намиращ се на ул. „Мир” №7, гр. Златоград, със срок на валидност, съгласно чл. 130, ал. 4 от Закона за туризма, от три месеца – до 06.03.2020 г.

III. Длъжностните лица в Експертна работна група 1 към ОЕККТО, определени със Заповед №453/03.12.2019г., да извършат проверка на посочения туристически обект за съответствие с Наредбата за изискванията към местата за настаняване и заведенията за хранене и развлечения и реда за определяне на категория, отказ, понижаване, спиране на действието и прекратяване на категорията.
За извършената проверка да се състави констативен протокол в два екземпляра и със съдържание, съгласно изискванията на чл. 22, ал. 2 от цитираната наредба.
Председателят на експертната работна група, извършила проверката, въз основа на констативния протокол, да изготви доклад до Общинската експертна комисия по категоризация на туристически обекти, който съдържа предложение за определяне категория на туристически обект или отказ за определяне.

IV. Общинската експертна комисия по категоризация на туристически обекти в срока на валидност на издаденото временно удостоверение – 06.03.2020 г., да направи мотивирано предложение за определяне категория на туристически обект или отказ за определяне.

Заповедта да се сведе до знанието на заинтересованите лица и Директора на Дирекция ИР, ОП, СД и ВО за сведение и изпълнение.
Контрол по изпълнение на настоящата заповед възлагам на Секретаря на Община Златоград.




МИРОСЛАВ ЯНЧЕВ     
Кмет на Община Златоград




Изготвил:   
Теменужка Големанова
Старши експерт”Стопански дейности и туризъм”


Съгласували:
Ирина Иванова
Директор на дирекция ИР, ОП, СД и ВО

Асен Черешаров
Юрисконсулт, ПИ и ЛЗЛД



В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

